CELEX: E2016P0005
Language: da
Date: 2016-03-22 00:00:00
Title: Anmodning om en rådgivende udtalelse fra EFTA-Domstolen indgivet af Klagenemnda for industrielle rettigheter den 22. marts 2016 i en appelsag iværksat af Oslo kommune (Sag E-5/16)

26.1.2017   
            
            
               DA
            
            
               Den Europæiske Unions Tidende
            
            
               C 26/17
            
         Anmodning om en rådgivende udtalelse fra EFTA-Domstolen indgivet af Klagenemnda for industrielle rettigheter den 22. marts 2016 i en appelsag iværksat af Oslo kommune
   (Sag E-5/16)
   (2017/C 26/08)
   Klagenemnda for industrielle rettigheter har ved skrivelse af 22. marts 2016, som indgik til EFTA-Domstolens justitskontor den 31. marts 2016, anmodet om en rådgivende udtalelse om nedenstående spørgsmål i en appelsag iværksat af Oslo kommune:
   
               1.
            
            
               Kan varemærkeregistrering af ophavsretligt beskyttede værker, for hvilke beskyttelsesperioden er udløbet, under visse omstændigheder være i strid med forbuddet i varemærkedirektivets artikel 3, stk. 1, litra f), mod at registrere varemærker, som strider mod »den offentlige orden eller sædelighed«?
            
         
               2.
            
            
               Såfremt spørgsmål 1 besvares bekræftende, vil det så have en indflydelse på bedømmelsen, at det ophavsretligt beskyttede værk er velkendt og er af stor kulturel værdi?
            
         
               3.
            
            
               Såfremt spørgsmål 1 besvares bekræftende, er der så andre faktorer eller kriterier end dem, der er nævnt i spørgsmål 2, der kan få indflydelse på bedømmelsen, og i bekræftende fald hvilke?
            
         
               4.
            
            
               Finder artikel 3, stk. 1, litra e), nr. iii), i direktiv 2008/95/EF anvendelse på todimensionale gengivelser af skulpturer?
            
         
               5.
            
            
               Kan artikel 3, stk. 1, litra c), i direktiv 2008/95/EF anvendes som hjemmel for at udelukke varemærker fra registrering, som er to- eller tredimensionale fremstillinger af varernes form eller fremtræden?
            
         
               6.
            
            
               Såfremt spørgsmål 5 besvares bekræftende, skal artikel 3, stk. 1, litra b) og c), i direktiv 2008/95/EF så fortolkes således, at den nationale registreringsmyndighed ved bedømmelsen af varemærker, der består af to- eller tredimensionale fremstillinger af varernes form eller fremtræden, skal tage stilling til spørgsmålet om, hvorvidt de omhandlede afbildninger i væsentlig grad afviger fra normen eller sædvanen inden for den relevante branche, eller kan begrundelsen for en afvisning være, at et sådant varemærke er beskrivende for varernes form eller fremtræden?